Tolong jelaskan mengenai Sastra babahasa Jerman dalam bahasa banjar

Sastra berbahasa Jerman atawa sastra Jerman marupakan karya-karya sastra nang ditulis dalam bahasa Jerman nang baasal matan dairah-dairah nang babahasa Jerman (maliputi Jerman, Swiss wan Austria) baik pas masa bahari maupun pas masa wayahini. Nang dimaksud lawan sastra babahasa Jerman di sini lain hanya karya-karya puitis haja, malainakan jua karya-karya matan kisah asli lainnya, misalnya karya-karya sejarah, sejarah sastra, atawa filsafat. Jua misalnya buku harian atawa surat jua diiliati sabagai karya sastra.

Abad Partangahan Awal (kurang labih 750–1100)

Sastra Jerman Tinggi Kuno dimulai lawan sumber tatulis teks-teks Jerman Tinggi kuno. Diawali lawan bakuasanya raja Carolus Magnus (768-814) atawa raja Karl nang Agung. Zaman Carolus Magnus adalah zaman paubahan spiritual, sakaligus jua zaman paubahan kesusasteraan bangsa Jerman. Raja ngini baisi kahandak hagan manyatuakan sabarataan katurunan bangsa Jerman di bawah kakuasaannya wan mambimbing buhannya ka arah agama Kristen, maningkatakan pangatahuan buhannya, maulah sakulahan biasa, wan sikapnya nang manjunjung tinggi kapribadian bangsa Jerman, nanitu lawan mampalapuri pamakaian ngaran-ngaran bulan dalam bahasa Jerman.

Maskipun lagu-lagu kapahlawanan marupakan ciri matan tradisi lisan (kada tatulis), babarapa pangarang kada dipinandui matan biara Fulda pas abad ka-8 manulis Hildebrand (Hildebrandslied) dalam basa Jerman Tinggi kuno. Hildebrandslied adalah paninggalan sastra rakyat Jeman pas zaman wayahtu nang mangisahakan sapalih matan saga Dietrich. Lamun sabagai teks tuha sastra babahsa Jerman adalah kata-kata Mantra Merseburger nang dikarang ulih saikung biarawan pas awal abad ka-8

Paninggalan-paninggalan penting kasustraan Jerman pas abad ka-9 misalnya Doa Wessobrunn, Muspilli (mangisahakan tantang akhir zaman), Heliend, dll.

Paninggalan-paninggalan penting sastra Jerman pas abad ka-11 nang kaya Ezzolied (sakitaran tahun 1905), puisi legenda, nang kaya Annolied (sakitaran tahun 1077), epos Parjanjian Lawas wan Hanyar (Kajadian, Kaluaran, Kahidupan Yesus), panjalasan-panjalasan dogmatis, puisi-puisi eskhatologis wan puisi-puisi Mariologi.

Sastra Jerman pamulaan dimulai pas zaman Carolus Magnus sampai pas awal abad ka-12 dikuasai ulih kaum Gereja (Geistlichdichtung).

Abad Partangahan Tinggi (kurang labih 1100–1250)

Kasustraan tautama nang dikambangakan ulih bubuhan bangsawan, naitu kastra ksatria, (Ritter), nang disambat Ritterlichedichtung.

Sacara sabarataan, ada ampat sabab kanapa kasustraan Jerman pas wayahini barkambang sampai ka puncaknya, nanitu sabagai barikut:

1. Perang salib, mamperluas pandangan wan pangatahuan bangsa Eropa dalam macam-macam bidang.

2. Dinasti Hohensraufen, nang mancilang haratan manduduki takhta mulai matan 1138 sampai 1254, malindungi wan mamajuakan seni sastra lawan barbagai cara wan usaha.

3. Kasta ksatria (bangsawan), nang haratan mamuncak manggarap seni sastra wan manjadi taladan dalam kesusilaan.

4. Nang kaya sudah disambatakan pamulaan, bubuhan bangsawan Jerman maambil taladan matan urang Prancis nang buhannya pinandui salawas Perang Salib wan nang ternyata paling menonjol di antara saban bangsa peserta Perang Salib dalam hal kaksatriaan wan kasupanan.

Karya-karya penting pas zaman ngini adalah antara lain: Annolied (pujian terhadap santo Anno uskup besar Collogne/Köln), Kaiserkronik (buku tentang kaisar wan raja-raja, nang tadiri matan 17.000 ayat), Alexandried, karya pendeta Lamprecht tentang Alexander Yang Agung, Rolandslied.

Volksepos (epos kerakyatan) Jerman paling ganal adalah Das Nibelungenlied (judul aslinya Der belunge Not atawa  der Nibelinge. Isinya kawa dibagi manjadi dua: (1) gugurnya Siegfried wan 2) pambalasan Kriemhilde.

Kunstepos (epos buatan), nang jua disambat ritterliches atawa höfisches Epos, maambil bahan-bahannya matan sumber asing tautama Prancis, wan kawa dibagi manjadi jenis-jenis antara lain: 1. Saga Inggris (tentang raja Arthur), 2. Saga Spanyol tentang Mangkuk suci (Heiliger Gral).

Penyair-penyair epos nang tapenting adalah sebagai berikut:

1. HEINRICH VON VELDEKE (VELDEKIN),

Heinrich von Veldeke (Veldekin), nang baasal matan sakitaran kota Maastricht (Belanda).